jkorsvik/nowiki_second_scrape_merged huggingface dataset:
Madrigalkomedie

Madrigalkomedie er en form for lett  underholdningsmusikk med komisk handling, vanligvis bygd opp av en rekke madrigaler sunget a cappella satt sammen til en sammenhengende historie, iblant med et løst dramatisk plot. 
Formen var populær i Italia sent på 1500-tallet, men selve begrepet «madrigalkomedie» stammer fra 1900-tallet og ble gjort kjent av Alfred Einstein.
Det første madrigalsettet satt sammen til en sammenhengende (og svært komisk) historie var Alessandro Striggios Il cicalamento delle donne al bucato (1567, tittelen betyr omtrent «Kjerringsladder i vaskeriet»). Senere madrigalkomedier ble i blant delt opp i en prolog med påfølgende akter. Selv om de ikke ble iscenesatt slik vi kjenner det fra operaen, kan madrigalkomediene ha blitt oppført på scener med malte baktepper: et tresnitt med motiv fra en framføring av Orazio Vecchis L'Amfiparnaso (1597) viser en kostymekledt sanger foran et bakteppe som forestiller en bygate. Vecchis instruksjoner i partituret forteller at sangerne ikke skal spille teater, men la publikums fantasi gjøre jobben: «handlingen jeg snakker om skal dere se for dere i fantasien; det kommer ikke inn via øynene men gjennom ørene: istedenfor å se, lytt og vær stille.» 
Musikkformen var særlig populær i Italia på 1590-tallet og noen få år inn på 1600-tallet, men forsvant straks operaen inntok scenene tidlig på 1600-tallet. Tidligere ble madrigalkomediene regnet som en forløper for operasjangeren, men de fleste av dagens musikkhistorikere ser nå formen som en egen utviklingslinje.
Viktige komponister av madrigalkomedier var Alessandro Striggio, Adriano Banchieri, Giovanni Croce og Orazio Vecchi.


== Litteratur ==
Articles «Madrigal comedy», «Madrigal,» "Alessandro Striggio" i The New Grove Dictionary of Music and Musicians, red. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
Gustave Reese, Music in the Renaissance.  New York, W.W. Norton & Co., 1954.  ISBN 0-393-09530-4
The New Harvard Dictionary of Music, red. Don Randel.  Cambridge, Massachusetts, Harvard University Press, 1986.  ISBN 0-674-61525-5
Fredsbrua (Tbilisi)

Fredsbrua (georgisk: მშვიდობის ხიდი, Mshvidobis Khidi) er ei 150 meter lang gangbru over elva Kura i Georgias hovedstad Tbilisi. Brua er bueforma, som et sjødyr, og består av glass og hvitmalt stål. Den lyses opp om natta av lysdioder.
Brua befinner seg nedafor Presidentadministrasjonsbygninga. Den ble bestilt av byrådet som en moderne forbindelse mellom Gamle Tbilisi og det nyere delen av byen. Den ble tegna av den italienske arkitekten Michele De Lucchi, mens franskmannen Philippe Martinaud sto for utforminga av lyseffektene. Brua ble offisielt åpna 6. mai 2010.


== Referanser ==


== Eksterne lenker ==
Artikkel om brua hos World Architecture News
Tor Meinseth

Tor Meinseth (født 24. april 1940) er en tidligere norsk toppspiller i fotball for Hødd i Ulsteinvik.
Han har også spilt for Årstad Idrettslag i Bergen mens han gikk på skole der. Meinseth spilte i forsvar (stopper, centrehalf) og var kaptein da laget rykket opp til 1. divisjon fotball for herrer 1966 da de ble sist. Han holdt på fra 1959 til 1976 og fikk i alt fire sesonger i toppdivisjonen og 406 kamper, men bare 7 mål.  Hans sønner Børre Meinseth (født 1966) og Frank Otto Meinseth spilte også for Hødd.
Meinseth er også lokalpolitiker for Høyre, og har jobbet 50 år for Ulstein Verft, noe som ga ham Kongens fortjenstmedalje i sølv, tildelt på Kokk'n'Roll i 2012.


== Referanser ==
Election Special

Election Special er et album av Ry Cooder fra 2012. En musikkanmeldelse i VG mente at albumet er noe mer rock-preget enn hans forrige album, men at de fleste låtene likevel er basert på blues- og folkarketyper.


== Sporliste ==
Alle sangene er skrevet av Ry Cooder, unntatt hvor annet er angitt.

«Mutt Romney Blues» – 3:44
«Brother Is Gone» – 5:03
«The Wall Street Part of Town» – 3:42
«Guantanamo» – 3:28
«Cold Cold Feeling» – 5:25
«Going to Tampa» – 3:57
«Kool-Aid» – 4:10
«The 90 and the 9» – 5:15
«Take Your Hands Off It» (Joachim Cooder/Ry Cooder) – 3:47


== Personell ==
Ry Cooder – vokal, gitar, bass, mandolin
Joachim Cooder – trommer
Arnold McCuller – støttevokalist


== Referanser ==


== Eksterne lenker ==
(en) Election Special på Discogs 
(en) Election Special på MusicBrainz 
(en) Election Special på AllMusic
Mariengroschen

Mariengroschen er navnet på mynter med valøren Groschen som ble preget i det nedersaksiske området. Myntene er oppkalt etter avbildningen på den ene siden av en stående jomfru Maria.
Myntene ble første gangen preget i 1503 i Goslar, og deretter i andre myntsteder i Harzområdet, som f.eks. Braunschweig og Hildesheim.
Sølvvekten og dermed verdien varierte mye. På 1500-tallet ble Mariengroschen grunnet den stadige reduksjon i sin verdi fra stendene i Nedersaksisk rikskrets avløst av Meißnischen Fürstengroschen. Mynten fikk en verdi av 1/36 Reichstaler og ble redusert til småpenger.
I statene innenfor den nedersaksiske rikskrets ble Mariengroschen lenge preget som skillemynt – i Hannover frem til 1870, da Goldmark avløste de regionale pregningene innenfor det tyske keiserrike.
Guro Nagelhus Schia

Guro Nagelhus Schia (født 28. november 1978 på Rykkinn) er en norsk danser og skuespiller. Hun er frilans danser og koreograf. I 2012 ble hun kjent for sin rolle som Annusjka i Joe Wrights Anna Karenina.
Nagelhus Schia gikk på danselinjen ved Fagerborg videregående skole fra 1994 til 1997, og deretter på Statens balletthøgskole til 2000. Hun ble aspirant i Carte Blanche fra høsten 2001, og etter to fast ansatt i kompaniet. Fra 2009 fortsatte Nagelhus Schia sin karriere som frilans danse og koreograf.I perioden som ansatt ved Carte Blanche medvirket hun i en rekke oppsetninger. Sammen med sin samboer Vebjørn Sundby har de utviklet en rekke danser til jazzinspirert musikk, omtalt som samtidsdans.  
Debuten som skuespiller i 2012 ble hollywoodfilmen Anna Karenina, hvor Nagelhus Schia spiller mot blant andre Keira Knightley og Jude Law. Ved siden av rollen som kammerpiken Annusjka hadde Nagelhus Schia også oppdrag som koreograf i filmen. 
Hun fikk Gammleng-prisen i klassen dans i 2016.


== Referanser ==


== Eksterne lenker ==
(en) Guro Nagelhus Schia på Internet Movie Database 
(en) Guro Nagelhus Schia på AllMovie 
(en) Guro Nagelhus Schia hos The Movie Database
Sayouba Mandé

Mande Sayouba (født 15. juni 1993) er en ivoriansk fotballspiller som spiller for den danske klubben Odense Boldklub.Etter å ha trent med Stabæk i flere perioder ble ha tilbudt en 6 måneders leiekontrakt så de kunne se nivået hans. Etter disse 6 månedene signerte han en 3,5 års kontrakt med klubben. Sayouba ble tatt ut i Elfenbenskysten sin A-landslagstropp for første gang i 2012, mot Senegal. Senere samme år ble han igjen tatt ut i troppen, da satt han på benk. 5. mars 2014 debuterte han som målvakt for Elfenbenskysten i en kamp mot Belgia. Kampen endte 2-2.


== Referanser ==


== Eksterne lenker ==
(en) Sayouba Mande – FIFA 
(en) Sayouba Mande – Transfermarkt 
(en) Sayouba Mande – national-football-teams.com 
(en) Sayouba Mande – FootballDatabase.eu 
(en) Sayouba Mande – Soccerway 
(en) Sayouba Mande – FBref 
(es) Sayouba Mande – as.com 
Spillerprofil på stabak.no
Antonio Piedra

Antonio Piedra Pérez (født 10. oktober 1985 i Sevilla) er en spansk landeveissyklist. Han syklet for de spanske profesjonelle kontinentallagene Andalucía-Cajasur og Caja Rural. Han har vært profesjonell syklist siden 2007. 


== Meritter ==


== Eksterne lenker ==
(en) Antonio Piedra – ProCyclingStats 
(en) Antonio Piedra – Cycling Archives 
(en) Antonio Piedra – Cycling Quotient 
(en) Antonio Piedra – CycleBase 
(en) Antonio Piedra – TheSports.org
Franck Boli

Bi Sylvestre Franck Fortune Boli (født 7. oktober 1993) er en ivoriansk fotballspiller som spiller for den ungarske klubben Ferencvárosi TC.Etter å ha trent med Stabæk i flere perioder, ble han signert i januar 2012. Boli gikk i februar 2015 fra Stabæk Fotball til kinesiske Liaoning FC, hvorfra han våren 2016 ble lånt ut til Aalesunds FK.8. desember 2016 skrev han under en treårsavtale med Stabæk ut 2019.Fotballtidsskriftet Josimar har imidlertid gravd i saken, og fått bekreftet fra NFF at Boli kom til Aalesund på permanent gratis overgang fra den ivorianske amatørklubben Williamsville AC.Han ble toppscorer i eliteserien sesongen 2018 med 17 scoringer.6. november 2018 skrev han under en ny kontrakt med Stabæk til sommeren 2021.


== Referanser ==


== Eksterne lenker ==
(en) Franck Boli – UEFA 
(en) Franck Boli – Transfermarkt 
(en) Franck Boli – national-football-teams.com 
(en) Franck Boli – WorldFootball.net 
(en) Franck Boli – FootballDatabase.eu 
(en) Franck Boli – Soccerway 
(en) Franck Boli – PlaymakerStats.com 
(no) Franck Boli – Norges Fotballforbund 
(en) Franck Boli – FBref 
Spillerprofil hos NIFS.no
Spillerprofil hos Altomfotball.no
Cut the Rope

Cut the Rope er et videospill i sjangeren «Puzzle» utviklet for håndholdte konsoller som Android-enheter og Apples iPhone. Spillet har siden blitt sluppet ut på flere andre plattformer. Per mai 2015 har spillet blitt lastet ned mer enn 600 millioner ganger.


== Spillet ==
I spillet skal man på hvert nivå få et sukkertøy til et grønt monster kalt «Om Nom». Hvert nivå er inne i en boks. For ekstra poeng skal man manøvrere sukkertøyet til tre stjerner som befinner seg i boksen. Sukkertøyet henger i et eller flere tau som spilleren skal dra fingeren over for å kutte. Sukkertøyet kan også påvirkes av diverse objekter som er rundt i boksen. Hver nivå-pakke inneholder 25 nivåer, og hver pakke introduserer nye objekter som alt fra raketter til flosshatter.


== Mottagelse ==
I tillegg til å bli en kommersiell sukksess, fikk også Cut the Rope veldig gode kritikker. Per oktober 2014 lister Metacritic en poengsum på 93 av 100 mulige basert på 14 anmeldelser. IGN roste spillet for å være like avhengighetsskapende som Angry Birds, morsomme baner, perfekte kontroller og en «søt personlighet». Gamespot beskrev spillet som ferskt, utfordrende og veldig underholdende. Jon Mundy of Pocket Gamer was equally positive, calling it "bright, imaginative, and supremely polished".


== Referanser ==


== Eksterne lenker ==
(en) Cut the Rope på Steam 
(en) Cut the Rope hos MobyGames 
(en) Cut the Rope på Metacritic 
(en) Cut the Rope på Metacritic 
(en) Cut the Rope hos Giant Bomb 
(en) Cut the Rope hos Internet Game Database 
(en) Cut the Rope hos GameFAQs
Walton Eller

Walton Glenn Eller, III (født 6. januar 1982 i Houston, Texas) er en profesjonell sportsskytter (hagle) fra USA, og representerer hjemlandet og U.S. Army Marksmanship Unit. Han deltok under Sommer-OL 2012 i grenen skyting og øvelsen dobbel-trap hvor han tok en 22.-plass.
Eller er olympisk mester i dobbel-trap fra Sommer-OL 2008 i Beijing, Kina.


== Eksterne lenker ==
(en) Walton Eller – kategori av bilder, video eller lyd på Commons 
(en) Walton Eller – Olympedia 
(en) Walton Eller – Sports-Reference (OL-resultater – arkivert) 
(en) Walton Eller – ISSF 
Profil på London2012.com
Profil på BBC Sport Olympics 2012
Profil på Sports.Yahoo.com
Profil på www.NBColympics.com
Profil på USAShooting.org
Profil på US Army Olympians
Juha Hirvi

Juha Hirvi (født 25. mars 1960 i Kymmene) er en finsk tidligere skytter. Han vant sølvmedalje i 50 meter rifle, 3 stillinger under Sommer-OL 2000 i Sydney. Han har også to VM-sølv. Han var Finlands flaggbærer under åpningsseremonien i Beijing i 2008. Juha Hirvi skapte finsk OL-historie da han deltok i sitt sjette OL, som er rekord blant finske utøvere. Han holder rekorden sammen med dressurrytteren Kyra Kyrklund, og tre vinterdeltagere: langrennsløperne Marja-Liisa Kirvesniemi og Harri Kirvesniemi, og ishockeyspilleren Raimo Helminen.


== OL-medaljer ==
2000  Sydney  Sølv i 50 m rifle, 3 stillinger helmatch  Finland


== Eksterne lenker ==
(en) Juha Hirvi – Olympedia 
(en) Juha Hirvi – Sports-Reference (OL-resultater – arkivert) 
(en) Juha Hirvi – ISSF
Yoann Bagot

Yoann Bagot (født 6. september 1987 i Salon-de-Provence) er en fransk landeveissyklist. Han ble profesjonell for Cofidis i 2011 og avsluttet karrieren sin i 2019 for det franske profesjonelle kontinentallaget Vital Concept.


== Meritter ==


== Referanser ==


== Eksterne lenker ==
(en) Yoann Bagot – ProCyclingStats 
(en) Yoann Bagot – Cycling Archives 
(en) Yoann Bagot – Cycling Quotient 
(en) Yoann Bagot – CycleBase 
(en) Yoann Bagot – TheSports.org
Bjørn Johan Landmark

Bjørn Johan Landmark (født 26. juni 1927 i Bergen, død 17. juli 2014 i Lørenskog) var en norsk fysiker som ledet norsk romfart på 1980-tallet. Sin verneplikt avtjente han ved Forsvarets forskningsinstitutt sin avdeling for telekommunikasjon i Bergen (se Nera). Etter cand.real. i astronomi, matematikk og fysisk geografi i 1952 fra Universitetet i Oslo, var han stipendiat ved Nordlysobservatoriet i Tromsø i tre år, og disputerte til dr.philos. i 1955 på en avhandling om radiobølger i ionosfæren, «A study of the limiting polarisation of high frequency radio waves reflected vertically from the ionosphere». Deretter arbeidet han ved University of Cambridge før han i 1956 fikk en stilling ved Forsvarets forskningsinstitutt. Han var fra 1. desember 1967 forskningssjef, og ble tildelt Fridtjof Nansens belønning for yngre forskere i 1968.  For Norges Teknisk-Naturvitenskapelige Forskningsråd var han avdelingssjef fra 1977 og leder for norsk romfart.  Da Norge ble medlem av ESA i 1987 tiltrådte han som det nyetablerte Norsk romsenter 1987 og ble deres representant ved ESA, utplassert i Paris, med rang av  ambassaderåd fra 1988. Landmark var også professor II ved Universitetet i Oslo fra 1987. Han pensjonerte seg i 1993, og ble styreleder for  Nansensenteret ved Universitetet i Bergen, som driver med miljø og fjernmåling. Han er også innvalgt i Det Norske Videnskaps-Akademi.


== Utgivelser ==
Bjørn Landmark (1955). «A study of the limiting polarisation of high frequency radio waves reflected vertically from the ionosphere» (PDF). Geophysica Norvegica: 19(7). 


== Referanser ==
Kumla kirke (Östergötland)

Kumla kirke (svensk: Kumla kyrka) er en kalksteinkirke, bygget på 1100-tallet. Den ligger ved sjøen Tåkern i Kumla socken i Mjölby kommune i Östergötland, Sverige.


== Eksterne lenker ==
Kulturhistorisk inventering av kyrkobyggnader och kyrkomiljöer iLinköpings stift 2005
Mariam Kaynia

Mariam Kaynia (født 23. juli 1983 i Iran) er en norsk forsker innen fagområdene elektroteknikk og informasjonsteknologi, samt ledelseskonsulent. Hun er ansatt i konsulentfirmaet McKinsey & Company i Oslo.


== Bakgrunn ==
Kaynia er datter av Amir M. Kaynia, en internasjonal kjent forsker og professor II ved Norges teknisk-naturvitenskapelige universitet (NTNU) i Trondheim. Hennes mor arbeider med systemutvikling innen IKT. Familien fra Iran flyttet til Norge da Mariam var 10 år gammel, og bosatte seg i Oslo hvor hun vokste opp. I hennes yngre år, var hun aktiv i norske nasjonale konkurranser (Abelkonkurransen, Fysikk, Unge forskere, mm.), og studerte senere i USA og Frankrike. Hun var også aktiv i idrett og ble norsk juniormester i Taekwondo.


== Utdanning ==
Kaynia tok sin Master of Science (M.Sc.) ved NTNU og samtidig en M.Sc. ved University of Minnesota fra 2002 til 2007. Hun tok deretter en doktorgrad (Ph.D) ved NTNU og i samarbeid med Stanford University i USA. Avhandlingen omnhandlet trådløs kommunikasjon under tittelen Analysis and improvement of wireless ad hoc network performance through MAC and PHY layer design.


== Referanser ==


== Eksterne lenker ==
(no) Publikasjoner av Mariam Kaynia i BIBSYS
Florent Barle

Florent Barle (født 17. januar 1986 i Cavaillon) er en fransk landeveissyklist. Han syklet for det franske profesjonelle kontinentallaget Cofidis fra 2011 til 2013.


== Meritter ==


== Referanser ==


== Eksterne lenker ==
(en) Florent Barle – ProCyclingStats 
(en) Florent Barle – Cycling Archives 
(en) Florent Barle – Cycling Quotient
Egoitz García

Egoitz García Echeguibel (født 31. mars 1986 i Atxondo) er en spansk landeveissyklist. Han har vært profesjonell syklist siden 2010, da han ble profesjonell for Caja Rural.


== Meritter ==


== Referanser ==


== Eksterne lenker ==
(en) Egoitz García Echeguibel – ProCyclingStats 
(en) Egoitz García Echeguibel – Cycling Archives 
(en) Egoitz García Echeguibel – Cycling Quotient
One Tail, One Head

One Tail, One Head var et black metal-band fra Trondheim.


== Medlemmer ==
Åsli - gitarist
Afgrundsprofet - vokalist
Tylden - bassist
Sundli - trommeslager


== Diskografi ==
One Tail, One Head, Demo 2008
Demo II, Demo 2008
One Tail, One Head, EP 2011
Tandava, EP 2011
Firebirds b/w Prowess, single 2017
Worlds Open, Worlds Collide 2018


== Eksterne lenker ==
(en) One Tail, One Head – kategori av bilder, video eller lyd på Commons 
(en) One Tail, One Head på Discogs 
(en) One Tail, One Head på MusicBrainz 
(en) One Tail, One Head på Encyclopaedia Metallum 
(en) One Tail, One Head på Songkick 
(en) One Tail, One Head på Facebook
Abdoulaye Fall

Abdoulaye Fall (født 10. november 1952 i Dakar) er en senegalesisk general. Han var forsvarssjef fra 2006 til 2012.
Fall har tjenestegjort i FNs fredsbevarende styrker i UNIFIL i Libanon (1982), UNAVEM III i Angola (1994) og førte befal over UNOCI i Elfenbenskysten (2004–2006). Fra 2003 til 2004 deltok han i den regionale fredsstyrken ECOMICI i Elfenbenskysten. I 1998 ledet han Opération Gabou, Senegals intervensjon i Guinea-Bissau.


== Referanser ==
Beate Muri

Beate Muri (født 24. februar 1961) er en norsk journalist, typograf og forfatter, bosatt i Oslo.
Hun har arbeidet som journalist i Aftenposten, og har gitt ut barnebøker og bøker om Oslos historie.


== Bibliografi ==
Wilses Kristiania : Arbeidsliv 1900-1925 Sakprosa, Pegasus (2016)
Historien om 17. mai Barnebok, Omnipax (2014)
Sørkedalen – Bygda i byen Dokumentar og historie, Aschehoug (2012)
Norge. Historien om landet vårt (medforfatter) Fagbok for barn og ungdom, Schibsted (2012)
Jon Elton og Puter under arma Barnebok, Omnipax (2011)
Jon Eltons vitaminfattige liv Barnebok, Omnipax (2009)
Kristiania for 100 år siden Dokumentar og historie, Schibsted (2005)
Oslo - før bilene fylte våre gater Dokumentar og historie, Schibsted (2002)
Oslo - byen slik den var Dokumentar og historie, Schibsted (2000)


== Referanser ==


== Kilder ==
Presentasjon av Beate Muri i Forfatterkatalogen på Forfattersentrums nettsider


== Eksterne lenker ==
Presentasjon på Omnipax' nettsider
Seeing

Seeing (uttales [sˈi:iŋ], fra engelsk: to see, «å se») refererer seg til uskarpheten og blinkingen til astronomiske objekter som stjerner forårsaket av turbulens i jordens atmosfære som varierer de optiske brytningsindeksene. De astronomiske seeing-forholdene på en gitt kveld på et gitt sted beskriver hvor mye jordens atmosfære perturberer bildene av stjernene sett gjennom et teleskop. Generelt gir «god seeing» rolige og veldefinerte bilder, mens «dårlig seeing» gir urolige og utviskede bilder.
Dens mest vanlige målingen av seeing er diameteren (eller mer korrekt den fulle bredden ved halv maksimum eller FWHM) av den optiske intensitet over seeing-skiven (funksjonen med punktspredning for avbilding gjennom atmosfæren). FWHM av funksjonen med punktspredning (løselig kalt for diameter av seeing-disken) er en referanse til den best mulige vinkelformete oppløsningen som kan bli oppnådd ved et optisk teleskop i en lang fotografisk eksponering, og tilsvarer til FWHM av den uklare klumpen som er sett når man observerer et lignende punktkilde (slik som ved en stjerne) gjennom atmosfæren. Størrelsen på seeing-skiven er bestemt av de astronomiske forholdene ved observeringen. De beste forholdene på seeing-skive med en diameter på ~0,4 buesekunder og er funnet ved høytliggende observatorier på små øyer som Mauna Kea eller La Palma.


== Referanser ==


== Eksterne lenker ==
«Atmospheric ‘Seeing»’, hos Royal Astronomical Society of Canada Calgary Centre, inkluderer animerte illustrasjoner av effektene av seeing
Seeing forecasts for North America Arkivert 6. februar 2007 hos Wayback Machine.
Seeing forecasts for Mauna Kea, Hawaii
Sverker Göranson

Sverker Göranson (født 3. mai 1954 i Lund) er en svensk general som mellom 25. mars 2009 og 1. oktober 2015 var Sveriges överbefälhavare (forsvarssjef).
Göranson er utdannet ved Krigshögskolan, Karlberg, der han gikk ut i 1977. Han har også studert ved Militärhögskolan og Försvarshögskolan i Sverige og ved U.S. Army Command and General Staff College i USA.På midten av 1990-tallet var Göransson stabssjef i den nordiske bataljonen i UNPROFOR og stedfortredende bataljonssjef i Swebat i IFOR, begge deler i Bosnia-Hercegovina. Fra 1997 til 2000 var han brigadesjef i Livgardesbrigaden i Stockholm. Deretter fulgte en periode som attaché ved Sveriges ambassade i USA fra 2000 til 2003. Deretter var han til 2005 planleggingssjef i strategiledelsen i Högkvarteret, så til 2007 hærinspektør og sjef for hærens taktiske stab. Fra 2007 til han ble forsvarssjef i 2009, var Göransson  sjef for Ledningsstaben/FM Stabschef.Göranson ble brigadegeneral i 2003, generalmajor i 2005, generalløytnant i 2007 og general i 2009.Göranson er siden 2002 medlem av Kungliga krigsvetenskapsakademin.


== Utmerkelser ==
Göranson har mottatt Medaljen för nit och redlighet i rikets tjänst, Försvarsmaktens värnpliktsmedalj og Försvarsmaktens medalj för internationella insatser. Han er kommandør av USAs Legion of Merit og har mottatt den italienske Forsvarssjefens medalje for internasjonal innsats, FN-medaljen for UNPROFOR og NATO-medaljen for IFOR. Göranson ble i 2012 utnevnt til kommandør med stjerne av Den Kongelige Norske Fortjenstorden  for fortjenstfullt virke for forsvarssamarbeidet mellom Norge og Sverige.


== Referanser ==